Mandag blev årets spiller i dansk Badminton kåret, og det blev den nordjyske damedouble Kamilla Rytter Juhl og Christinna Pedersen, der løb med titlen. Nordjyderne tog prisen for næsen af herredoublen Carsten Morgensen og Mathias Boe og badmintonspilleren Jan Ø. Jørgensen. Damedoublen, som vandt sølv til VM i Jakarta i sommer, modtog mandag prisen ved Yonex Copenhagen Masters i Falkoner Salen. - Vi har haft et fantastisk 2015 med rigtig, rigtig mange semifinalepladser og finalepladser. Højdepunktet var klart VM i Indonesien, hvor vi næsten fik det hele til at peake. At stå i en VM-finale er der ikke mange danske spillere, der opnår. Det er vi super stolte af. Og at slutte af med at blive hædret og få denne her pris, vil altid være en speciel oplevelse, siger Christinna Pedersen til badminton.dk.

Referat:
Damedoublen Kamilla Rytter Juhl og Christinna Pedersen er blevet kåret som årets spiller i dansk badminton. Prisen modtog de ved Yonex Copenhagen Masters.